Dame i gospodo delegati, poštovani gosti, srdačno vas pozdravljam i otvaram 39. sjednicu Doma naroda Parlamentarne skupštine Bosne i Hercegovine. Na sjednicu su pozvani naši redovni gosti: predsjedavajući i članovi Predsjedništva BiH, predsjedavajući i članovi Savjeta ministara BiH, predstavnici Predstavničkog doma Parlamentarne skupštine BiH, Agencije za poštanski saobraćaj BiH, Savjeta nacionalnih manjina BiH, Odbora za žalbe građana Parlamentarne skupštine BiH, Nezavisne komisije za praćenje uslova boravka u zavodima i postupanje i poštovanje ljudskih prava lica nad kojima se izvršavaju krivične snakcije i druge mjere koje je izrekao u krivičnom postupku Sud BiH, strani sudovi za djela predviđena Krivičnim zakonom Bosne i Hercegovine ili međunarodnim ugovorom čija je potpisnica Bosna i Hercegovina ili drugi sud u skladu sa zakonom Bosne i Hercegovine i predstavnici međunarodnih organizacija u Bosni i Hercegovini koji redovno prate rad našeg Doma. Sjednici prisustvuje 12 delegata, od kojih 5 iz bošnjačkog naroda, 2 iz hrvatskog naroda i 5 iz srpskog naroda. Shodno tome konstatujem da u ovom trenutku nemamo potreban kvorum za održavanje ove sjednice. Mi nismo pismenim putem dobili obavještenje u vezi sa stanjem kvoruma, ali je sekretar Doma naroda, gospodin Bojan Ninković, telefonskim razgovorom, koji je, dakle, još uvijek nepotvrđen, bio u situaciji da dobije djelimično obavještenje o tome. Ja molim gospodina Bojana Ninkovića radi regularnosti ove sjednice i utvrđivanja kvoruma da uzme riječ i da saopšti za ovom govornicom informacije koje ima, nakon čega će se Kolegij konsultovati oko toga da li postoje uslovi za nastavak sjednice ili ćemo na drugi način da se odredimo prema ovom stanju. Molim Vas, gospodine Ninkoviću uzmite riječ.
Pozdravljam sve delegate i sve prisutne goste. Obzirom da znamo svi da kvorum čini 9 delegata, odnosno tri, tri, tri iz sva tri kluba, ja sam prebrojavao jutros kvorum i iz Kluba hrvatskog naroda sam dobio informaciju, usmenu putem telefona, da tri delegata, a to su: gospođa Ljilja Zovko, gospođa Zdenka Džambas i gospodin Mario Karamatić nisu u mogućnosti danas prisustvovati sjednici i ja sam to, tu informaciju i proslijedio Kolegijumu Doma naroda takvu kakvu sam ja i dobio. Toliko, hvala vam. 2
Hvala gospodinu Ninkoviću. Da li postoji neka primjedba na ovako dobijenu informaciju, ne mogu reći od strane šefa Kluba hrvatskog naroda jer nije tu, evo od člana Kolegija iz reda hrvatskog naroda? Nema primjedbi. Ja vas molim za jednu kratku pauzu u mjestu. [[pauza - konsultacije Kolegija]] Konsultacije su obavljene i formalno utvrđujemo da ne postoji kvorum, da za danas nije moguće obezbjediti kvorum na osnovu informacija koje imamo, te da shodno tome nastavak ove sjednice zakazujemo za 15. maj 2018. godine, o drugim detaljima vezanim za satnicu i sve ostalo bićete pravovremeno obaviješteni. Hvala vam. Sjednica prekinuta u 11:07 sati.